76-oji Oskarų teikimo ceremonija
76-oji Oskarų teikimo ceremonija buvo JAV Kino meno ir mokslo akademijos rengta ceremonija, skirta apdovanoti geriausius filmus, sukurtus 2003 metais. Ji vyko 2004 m. vasario 29 d., „Kodak“ teatre, Holivude. Oskarus jau aštuntą kartą vedė komikas Bilis Kristalas (Billy Crystal). Oskarų nominantai buvo paskelbti 2004 m. sausio 27 d. Filmas „Žiedų Valdovas: Karaliaus sugrįžimas“ buvo nominuotas vienuolikoje kategorijų ir visose triumfavo. Šis filmas susilygino su vienuolika Oskarų taip pat laimėjusiais „Titaniku“ bei „Benu Huru“. Po du Oskarus laimėjo filmai „Komandoras: tolimoji pasaulio pusė“ ir „Mistinė upė“.